13. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 20 της 18/28 Ιαν. 1977 (ΦΕΚ. Α΄ 22) Περί συντμήσεως της προθεσμίας κηρύξεως ως αζητήτων εμπορευμάτων άρθρ. 39 παρ. 1 του Τελωνειακού Κώδικος και αυξήσεως των δικαιωμάτων υπερημερίας δια το εις τα Τελωνεία Κρατικού Αερολιμένος Αθηνών αποτιθέμενα εμπορεύματα. Έχον υπ’ όψιν: 1.Τας διατάξεις της παραγράφου 5 του άρθρου 39 του Νόμου 1165/1918 (ΦΕΚ 59/Α΄/1918) «περί Τελωνειακού Κώδικος», προστεθείσαν δια του άρθρου 1 παράγραφος 3 του Νόμου 2876/1954 (ΦΕΚ 124/Α΄/1954) καθ’ ας δύνανται, προτάσει του Υπουργού των Οικονομικών, δια πράξεων του Υπουργικού Συμβουλίου, να συντέμνωνται αι περί αζητήτων προθεσμίαι των άρθρων 39 παραγρ. 1, 49, 44, παράγρ. 4 και 63 παράγρ. 4, είτε γενικώς δι’ άπαντα τα εμπορεύματα, είτε ειδικώς δι’ ωρισμένα εξ αυτών. 2.Τας διατάξεις της παραγράφου 1 του άρθρου 2 του Ν.Δ. 657/1948 (ΦΕΚ 116/Α΄/1948) «περί ατελούς εισαγωγής ειδών βοηθείας και λήψεως δασμολογικών μέτρων» καθ’ ας, δύναται, δια πράξεων του Υπουργικού Συμβουλίου, να αυξομειούται ο συντελεστής της αξίας της μεταλλικής δραχμής δια τον υπολογισμόν των δικαιωμάτων υπερημερίας. 3.Την συμφόρησιν, ήτις υφίσταται εις τους αποθηκευτικούς χώρους των Τελωνείων του Κρατικού Αερολιμένος Αθηνών, συνεπεία της τεραστίας αυξήσεως, κατά τα τελευταία έτη, του όγκου των δι’ αεροσκαφών εκ της αλλοδαπής εισαγομένων και προς ταύτην εξαγομένων εμπορευμάτων, ως και της βραδείας αποκομίσεως, υπό των ενδιαφερομένων των, εις τους χώρους τούτους, αποτιθεμένων ειδών. 4.Την ανάγκην ταχείας απελευθερώσεως των ως άνω χώρων εκ των αποτιθεμένων εις τούτους εμπορευμάτων, δια την υποδοχήν των αφικνουμένων νέων τοιούτων. 5.Την υπ’ αριθ. 67/26.3.1968 (ΦΕΚ 76/Α΄/1968) πράξιν του Υπουργικού Συμβουλίου, δι’ ης εγένετο σύντμησις εις το ήμισυ των προθεσμιών των προβλεπομένων υπό των άρθρων 39 παράγρ. 1, 40, 44 παράγρ. 4 και 63 παράγρ. 4 του Ν. 1165/1918 «περί Τελωνειακού Κώδικος» δια τα εις τους χώρους των Τελωνείων Κρατικού Αερολιμένος Αθηνών αποτιθέμενα εμπορεύματα, καταστάσης, ως εκ τούτου, της εν άρθρω 39 παραγρ. 1 προβλεπομένης τριμήνου προθεσμίας τεσσαράκοντα πενθημέρου τοιαύτης. 6.Τας υπ’ αριθ. 144/22.7.66 (ΦΕΚ 160/Α΄/ 22.8.66) και 43/13.3.1974 (ΦΕΚ 74/Α΄/20.3.1974) πράξεις του Υπουργικού Συμβουλίου δι’ ων ηυξήθη ο συντελεστής της αξίας της μεταλλικής δραχμής δια τον υπολογισμόν των δικαιωμάτων υπερημερίας, αντιστοίχως, από δύο (2) εις εξ (6) δραχμάς και από εξ (6) εις δώδεκα (12) δραχμάς, εφ’ απάντων των εμπορευμάτων, εξαιρέσει των αποσκευών επιβατών, των εξαγομένων εμπορευμάτων και τας ξυλείας των δασμ. κλάσεων 4403 έως 4408, 4413 έως 4418 και 4421 Α, Β, εφ’ ων ο συντελεστής της αξίας της μεταλλικής δραχμής ωρίσθη, δια της υπ’ αριθ. 43/1974 Π.Υ.Σ., εις εξ (6) δραχμάς, αποφασίζει: 1.Συντέμνει, προκειμένου περί των Διευθύνσεων Θ΄ και Ι΄ Τελωνείων Κρατικού Αερολιμένος Αθηνών την υπό του άρθρου 39 παραγρ. 1 του Νόμου 1165/1918 «περί Τελωνειακού Κώδικος» προβλεπομένην προθεσμίαν, ως αύτη συνετμήθη δια της υπ’ αριθ. 67/1968 Π.Υ.Σ., από τεσσαράκοντα πέντε (45) ημέρας, εις τριάκοντα (30) ημέρας. 2.Αυξάνει, επί των αυτών ως άνω Τελωνείων, τον συντελεστήν της αξίας της μεταλλικής δραχμής δια τον υπολογισμόν των δικαιωμάτων υπερημερίας εφ’ απάντων των εμπορευμάτων εις δέκα οκτώ (18) δραχμάς. Της αυξήσεως ταύτης εξαιρούνται αι αποσκευαί των επιβατών, τα εξαγόμενα εμπορεύματα και η ξυλεία των δασμολ. κλάσεων 4403 έως και 4408, 4413 έως 4418 και 4421 Α, Β, δια τα οποία ο συντελεστής της αξίας της μεταλλικής δραχμής παραμένει εις εξ (6) δραχμάς. 3.Αι περί ων αι προηγούμεναι παράγραφοι σύντμησις της προθεσμίας αζητήτων και αύξησις του συντελεστού της αξίας της μεταλλικής δραχμής δεν εφαρμόζονται προκειμένου περί των προ της ενάρξεως της ισχύος της παρούσης κομισθέντων και αποθηκευθέντων εμπορευμάτων. 4.Η ισχύς της παρούσης άρχεται μετά 15 ημέρας από της δημοσιεύσεώς της δια της Εφημερίδος της Κυβερνήσεως.  (Αντί για τη σελ. 256,03(γ) Σελ. 256,03(δ) Τεύχος 1144-Σελ. 35 Δικαιώματα Υπερημερίας 30.Β.η.12-13 60